เรื่องร้องเรียน: น้ำท่วมขังบริเวณ (หน้าเคหะบางนา) ทางเข้าเส้นทางหลัก ถนนบางนา-ตราด ขาเข้ากรุงเทพ ทางเข้าดังกล่าวนี้มักจะมีน้ำท่วมขังอยู่เป็นประจำไม่ว่าฝนจะตกลงมามากหรือน้อยก็ตาม และยิ่งเป็นตอนเช้าซึ่งเป็นช่วงเวลาเร่งรีบไปทำงาน จะมีรถเข้า-ออก จากเส้นทางนี้จำนวนมากบวกกับถนนที่มีน้ำท่วมขังอยู่ยิ่งส่งผลให้เกิดการจราจรติดขัดซ้ำซาก  จึงอยากขอให้ช่วยดำเนินการหาทางแก้ไขปัญหาดังกล่าวนี้ด้วยครับ ความสูงระดับข้อเท้า น้ำท่วมมาแล้วน้อยกว่า 1 วัน
การดำเนินการของเจ้าหน้าที่: แขวงทางหลวงสมุทรปราการ โดย หมวดทางหลวงบางนา ได้ดำเนินการทำความสะอาดบริเวณจุดที่น้ำท่วมขัง และ เร่งดำเนินการสูบน้ำออก ณ เวลานี้น้ำได้แห้งเข้าสู่สภาวะปกติแล้ว ปัจจุบันอยู่ระหว่างการดำเนินการแก้ไขปัญหาอย่างถาวรต่อไป ต้องขออภัยในความไม่สะดวกอีกครั้งค่ะ จึงเรียนมาเพื่อทราบ
ความเห็นของผู้แจ้ง: ขอขอบพระคุณเจ้าหน้าที่ทุกท่านที่ได้ร่วมกันช่วยแก้ไขปัญหาดังกล่าว ทำให้ถนนสามารถสัญจรได้สะดวกครับ  ขอเสนอแนะอีกนิดนึงครับตรงร่องน้ำข้างบริเวณนั้นน่าจะเป็นสาเหตุที่ทำให้น้ำท่วมขังหรือไม่ เพราะเท่าที่ดูเหมือนกับว่าร่องน้ำตรงนั้นไม่มีทางระบายให้น้ำไหลออกไปทางไหนได้เลย จึงทำให้น้ำเอ่อออกมาท่วมขังทางเข้าดังกล่าว ยังไงขอฝากท่านที่เกี่ยวข้องได้โปรดพิจารณาด้วยครับ
พื้นที่: แขวงบางนาใต้ เขตบางนา กรุงเทพมหานคร